

**Pasientinformasjon**

**Generell medisinsk seksjon
Med. avdeling, Bærum sykehus**

**Kontakt oss:**

Telefon: 67 80 91 64 | Sentralbord: 03525

[www.vestreviken.no](http://www.vestreviken.no)

**Nedsatt immunforsvar - pasientinformasjon**

Nedsatt immunforsvar betyr at du er særlig mottakelig for infeksjoner. Posten generell medisin vil derfor igangsette ekstra forebyggende tiltak for å redusere risiko for infeksjoner og sykdommer.

Behandling med cytostatika gir økt infeksjonsfare fordi antall hvite blodlegemer synker. Synker de tilstrekkelig lavt får pasienten betegnelsen neutropeni.

**Rutiner på post:**

Pasienter med neutropeni eller annet sterkt nedsatt immunforsvar skal primært ha enerom.

* Dørene til rommet skal være lukket.
* Dersom pasienten forlater rommet skal munnbind benyttes.
* Hånddesinfeksjonssprit skal benyttes før man går inn på rommet.
* Personell med påbegynt infeksjon skal ikke inn på rommet. Ved lett forkjølelse m.m. skal munnbind benyttes.
* Skifte av sengetøy daglig.

**Personlig hygiene:**

Et viktig forebyggende tiltak mot infeksjoner er god personlig hygiene. De fleste infeksjoner kommer fra pasienten selv.

* Dusj / god kroppsvask hver dag med mild flytende sepe.
* Smør huden med fuktighetskrem for å holde den myk og for å unngå kløe og rifter.
* Skift sengetøy og undertøy hver dag.
* Bruk myk tannbørste. Skyll tannbørsten godt med rennende vann etter hver puss. Bruk gjerne munnskyllevann.
* Skyll munnen med vann etter hvert måltid.
* Ikke gå barbent. Gulvet er urent område. Alt som kommer i kontakt med gulvet må vaskes.
* Personlige eiendeler, for eksempel klær skal ikke oppbevares på gulvet.
* Toalettsaker skal ikke settes/stå på vasken.

**Besøkende:**

* Hånddesinfeksjonssprit skal benyttes før man går inn på rommet.
* Begrens antall besøkende til de viktigste.
* Det skal være få besøkende av gangen.
* Besøkende med påbegynt infeksjon skal ikke komme på sykebesøk.
* Sykehuset fraråder potteplanter på rommet på grunn av bakterier som liker seg godt i jord.